《清风十韵》
宋代·杨亿

素魄离箕舌，鸣鸢载锦绸。
微凉生玉宇，馀韵泛兰臯。
竿转相乌数，厨摇萐莆劳。
渚苹偏靃靡，苑树更萧骚。
五斗梧初析，三年翼自高。
陶窗时拂衽，楚榭正挥毫。
尘箧悲鸾扇，云帆戒鹭涛。
洞庭惊木叶，骑省欢霜毛。
势好抟羊角，心终忆蟹螯。
泠然知有待，仙寇异吾曹。

作者简介：杨亿（974—1020）北宋文学家，“西昆体”诗歌主要作家。字大年，建州浦城（今属福建浦城县）人。年十一，太宗闻其名，诏送阙下试诗赋，授秘书省正字。淳化中赐进士，曾为翰林学士兼史馆修撰，官至工部侍郎。性耿介，尚气节，在政治上支持丞相寇准抵抗辽兵入侵。又反对宋真宗大兴土木，求仙祀神的迷信活动。卒谥文，人称杨文公。